
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 999 

6 Ιουλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανακαθορισμός της κατά τόπον αρμοδιότητας του Τε¬ 
λωνείου Βιομηχανίας και Εύφλεκτων Υλών. 1 

Σύσταση ελεγκτικής ομάδας για τη διενέργεια ελέγ¬ 
χου στο Περιφερειακό Επιχειρησιακό Πρόγραμμα 

Αττικής. 2 

Σύσταση ελεγκτικής ομάδας για τη διενέργεια ελέγ¬ 
χου στο ΠΕΡΙΦΕΡΕΙΑΚΟ ΕΠΙΧΕΙΡΗΣΙΑΚΟ ΠΡΟ¬ 
ΓΡΑΜΜΑ: ΚΡΗΤΗΣ, σε πράξεις που συγχρηματο- 

δοτούνται από το ΕΚΤ, στο πλαίσιο του Γ ΚΠΣ. 3 

Σύσταση ελεγκτικής ομάδας για τη διενέργεια ελέγ¬ 
χου στο έργο του Ταμείου Συνοχής «Χ.Υ.Τ.Α. II Δυ¬ 
τικής Αττικής». 4 


Προϋποθέσεις, δικαιολογητικά και διαδικασία επιστρο¬ 
φής του ποσού του Ε.Φ.Κ., του πετρελαίου (ΟΙΕ3ΕΕ) 
κίνησης που χρησιμοποιείται από τις βιομηχανικές και 
βιοτεχνικές επιχειρήσεις σύμφωνα με τις διατάξεις 
της παραγράφου 3 του άρθρου 78 του Ν. 2960/2001 
(Φ.Ε.Κ. 265/Α'), όπως τροποποιήθηκε και συμπληρώ¬ 
θηκε μετηνπαράγραφο 2 περιπτώσεις β' και γ'του άρ¬ 
θρου 21 του Ν. 3193/2003 (Φ.Ε.Κ. 266/Α720.11.2003) 5 
Προϋποθέσεις, δικαιολογητικά και διαδικασία επιστρο¬ 
φής του ποσού του Ε.Φ.Κ. του πετρελαίου που χρη¬ 
σιμοποιείται από τις ξενοδοχειακές επιχειρήσεις κα¬ 
θώς και από τα δημόσια και ιδιωτικά νοσηλευτικά και 
προνοιακά ιδρύματα, σύμφωνα με τις διατάξεις της 
παραγράφου 3 του άρθρου 78 του Ν. 2960/2001 
(Φ.Ε.Κ. 265Α'), όπως τροποποιήθηκε και συμπληρώ¬ 
θηκε με τις παραγράφους 2 (β), (γ) και 4 του άρθρου 


21 του Ν. 3193/2003 (Φ.Ε.Κ. 266Α720.11.2003). 6 

ΑΠΟΦΑΣΕΙ Σ 

Αριθ. 1052296/622/0006Β (1) 


Ανακαθορισμός της κατά τόπον αρμοδιότητας του Τε¬ 
λωνείου Βιομηχανίας και Εύφλεκτων Υλών. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του Ν. 1828/1989 «Αναμόρφωση της 


φορολογίας εισοδήματος και άλλες διατάξεις» (Α' 2), 
όπως αντικαταστάθηκε και συμπληρώθηκε με την παρ. 3 
του άρθρου 19 του Ν. 2443/1996 «Τροποποίηση και συ¬ 
μπλήρωση του Τελωνειακού Κώδικα και άλλες διατάξεις» 
(Α' 265). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με το 
άρθρο 27του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση των διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα¬ 
τικόν και άλλες διατάξεις» (Α' 154) και αντικαταστάθηκε με 
το άρθρο 1 παρ. 2α του Ν. 2469/1997 «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» (Α' 38). 

γ) Των άρθρων 13, 29 και 93 του Π.Δ. 551/1988 «Οργα¬ 
νισμός Νομαρχιών (Οργάνωση Οικονομικών Υπηρεσιών)» 
(Α' 259), όπως έχουν τροποποιηθεί και ισχύουν. 

δ) Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (Α' 57). 

2. Τις σχετικές διατάξεις της Α.Υ.Ο. Τ. 636/1989 «Αρμο- 
διότητεςΤελωνειακώνΑρχώντου Κράτους» (Β'918), σύμ¬ 
φωνα με τις οποίες το Τελωνείο Βιομηχανίας και Εύφλε¬ 
κτων Υλών ήταν αρμόδιο για την πρώην «ΠΥΡΚΑΛ Α.Ε.». 

3. Το Ν. 3195/2003 «Ρύθμιση θεμάτων συγχώνευσης 
εταιρειών «ΕΒΟ Α.Ε. - ΠΥΡΚΑΛ Α.Ε.» (Α' 268). 

4. Την ανάγκη ανακαθορισμού της κατά τόπον αρμοδιό¬ 
τητας του Τελωνείου Βιομηχανίας και Εύφλεκτων Υλών, 
προκειμένου να υπαχθούν σ’ αυτό όλες οι περιοχές των 
εγκαταστάσεων της νέας εταιρείας «ΕΛΛΗΝΙΚΑ ΑΜΥΝΤΙ¬ 
ΚΑ ΣΥΣΤΗΜΑΤΑΑΝΩΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙ¬ 
ΚΗ ΕΤΑΙΡΕΙΑ», η οποία προήλθε από τη συγχώνευση των 
πρώην Ανωνύμων Εταιρειών «ΠΥΡΚΑΛ Α.Ε.» και «ΕΒΟ 
Α.Ε.», με εξαίρεση την περιοχή των εγκαταστάσεων της 
«ΕΒΟ Α.Ε.» στο Αίγιο, για την καλύτερη εξυπηρέτηση της 

παραπάνω εταιρείας. 

5. Το γεγονός ότι, από τις διατάξεις της απόφασης αυ¬ 
τής δεν προκαλείται πρόσθετη δαπάνη σε βάρος του κρα¬ 
τικού προϋπολογισμού, αποφασίζουμε: 

1. Ανακαθορίζουμε την κατά τόπον αρμοδιότητα του Τε¬ 
λωνείου Βιομηχανίας και Εύφλεκτων Υλών, με υπαγωγή 
στην αρμοδιότητα αυτού και των περιοχών των εγκατα¬ 
στάσεων της πρώην «ΕΒΟ Α.Ε.» στον Υμηττό της Νομαρ- 

χίας Αθηνών, στο Λαύριο της Νομαρχίας Ανατολικής Ατ¬ 
τικής και στη Μάνδρα Αττικής της Νομαρχίας Δυτικής Ατ¬ 
τικής, περιοριζόμενης της κατά τόπον αρμοδιότητας, για 
τις περιοχές των ανωτέρω εγκαταστάσεων της πρώην 
«ΕΒΟ Α.Ε.», των Τελωνείων Αθηνών, Λαυρίου και Ελευσί¬ 
νας αντίστοιχα. 

2. Οι περιοχές των εγκαταστάσεωντης πρώην «ΠΥΡΚΑΛ 
Α.Ε.» εξακολουθούν να ανήκουν στην κατά τόπο αρμοδιό¬ 
τητα του Τελωνείου Βιομηχανίας και Εύφλεκτων Υλών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2004 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 515/0051 (2) 

Σύσταση ελεγκτικής ομάδας για τη διενέργεια ελέγχου 
στο Περιφερειακό Επιχειρησιακό Πρόγραμμα Αττι¬ 
κής. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του Ν. 2860/2000 «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ 
251/Τ.Α72000). 

2. Την αριθμ. 2/27040/0022/31.7.2003 απόφαση του 
Υπουργού Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000». 

3. Την αριθμ. 3192/20.1.2003 απόφαση του Υφυπουρ¬ 
γού Οικονομίας και Οικονομικών για την έγκριση του ετή¬ 
σιου προγράμματος τεχνικής βοήθειας της Ε.Δ.Ε.Λ. 

4. Την αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6) του Ν. 2860/2000». 

5. Την με αριθ. Πρωτ. 100298/13.1.2004 επιστολή της 
Γενικής Διεύθυνσης Περιφερειακής Πολιτικής της Ευρω¬ 
παϊκής Επιτροπής, με την οποία αιτείται η διενέργεια χρη¬ 
ματοοικονομικού ελέγχου των έργων και ελέγχου των 
σχετικών συμβάσεων στα έργα διαχείρισης στερεών 
αποβλήτων στο συγκρότημα Άνω Λιοσίων. 

6. Το γεγονός, ότι από τις διατάξεις αυτής της απόφα¬ 
σης προκαλείται δαπάνη 1.500 ευρώ για την αμοιβή των 
ελεγκτών, η οποία βαρύνει τον ΚΑΕ 0515 του φορέα 140 
του Υπουργείου Οικονομικών, αποφασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στα έργα: 

α) «Ολοκλήρωση Κατασκευής Εργοστασίου Μηχανικής 
Ανακύ κλωσης Απορριμμάτων (Ε. Μ. Α. Κ.) στα Άνω Λιόσια», 
και 

β) «Ολοκλήρωση Κατασκευής του 1ου τμήματος ΧΥΤΑ 
Δυτικής Αττικής (Άνω Λιοσίων)», που υλοποιούνται από 
τον Ενιαίο Σύνδεσμο Δήμων και Κοινοτήτων Ν. Αττικής. 

2. Μέλη της Ελεγκτικής ομάδας ορίζονται οι εξής: 

• Βασιλική Παπαϊωάννου, Δημοσιονομικός, Υπάλληλος 
της 51 ηςΔ/νσης Προγραμματισμού και Ελέγχων το υ ΓΛΚ, 
ως συντονίστρια της ομάδας ελέγχου. 


• Φλωρέντζου Μαργαρίτα, Δημοσιονομικός, Υπάλλη¬ 
λος της 51ηςΔ/νσης Προγραμματισμού και Ελέγχων του 
ΓΛΚ. 

• Κρεμμύδας Νικόλαος, Δημοσιονομικός, Υπάλληλος 
της51 ηςΔ/νσης Προγραμματισμού και Ελέγχωντου ΓΛΚ. 

• Λιάπης Ευάγγελος, Πολιτικός Μηχανικός, υπάλληλος 
της 51 ηςΔ/νσης Προγραμματισμού και Ελέγχωντου Γ ΛΚ, 
και 

• Ζέρβας Ανδρέας, Πολιτικός Μηχανικός, υπάλληλος 
της 51 ηςΔ/νσης Προγραμματισμού και Ελέγχωντου Γ ΛΚ. 

3. Ο έλεγχος θα διενεργηθεί κατά το χρονικό διάστημα 
από 22.3.2004 έως και 30.3.2004, σύμφωνα με το παρα¬ 
κάτω χρονοδιάγραμμα: 

- Στις 22.3.2004 στην έδρα της Υπηρεσίας Διαχείρισης 
του Περιφερειακού Επιχειρησιακού Προγράμματος Αττι¬ 
κής, επί της οδού Λ. Συγγρού 98 - 100, Αθήνα και στη συ¬ 
νέχεια έως και την 29.3.2004 θα διενεργηθεί έλεγχος της 
υλοποίησης των έργων στην έδρα του Τελικού Δικαιού¬ 
χου, δηλαδή στον Ενιαίο Σύνδεσμο Δήμων και Κοινοτή¬ 
των Ν. Αττικής επί της οδού Άντερσεν 6 και Μωραίτη και 

- Στις 30.3.2004, στα Άνω Λιόσια, όπου θα πραγματο¬ 
ποιηθεί και επίσκεψη στο φυσικό αντικείμενο των έργων. 

4. Ειδικότερα, έργο της Ελεγκτικής Ομάδας είναι: 

• Ο έλεγχος της διαδικασίας ένταξης της πράξης στο 
Περιφερειακό Επιχειρησιακό Πρόγραμμα Αττικής. 

• Ο έλεγχος του συστήματος διαχείρισης και ελέγχου 
του φορέα υλοποίησης. 

• Η διαπίστωση της πορείας υλοποίησης της πράξης, 
σύμφωνα με τις εθνικές και κοινοτικές διατάξεις, 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• Η επιτόπια εξακρίβωση της υλοποίησης του φυσικού 
αντικειμένου της πράξης. 

5. Μετά το πέρας του ελέγχου θα συνταχθεί έκθεση με 
τα αποτελέσματα του ελέγχου, το αργότερο εντός τριών 
μηνών από την περαίωση του ελέγχου, σύμφωνα με την 
παράγραφο 1 του άρθρου 1, της ΚΥΑ 907/052/2.7.2003. 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση από την υπό στοιχείο 2 του 
προοιμίου Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2004 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 1077/Γ0051 (3) 

Σύσταση ελεγκτικής ομάδας για τη διενέργεια ελέγχου 
στο ΠΕΡΙΦΕΡΕΙΑΚΟ ΕΠΙΧΕΙΡΗΣΙΑΚΟ ΠΡΟΓΡΑΜΜΑ: 
ΚΡΗΤΗΣ, σε πράξεις που συγχρηματοδοτούνται από 
το ΕΚΤ, στο πλαίσιο του Γ ΚΠΣ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθ. 17 του Ν. 2860/2000 «Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις» (ΦΕΚ 251/τ. Α'/2000), 
όπως τροποποιήθηκε με το άρθρο 23 του Ν. 3148/2003 
(ΦΕΚ 1361 /τ. Α/2003) και ισχύει. 

2. Την αριθμ. 14650/ΔΙΟΕ 85/17.3.2004 απόφαση του 

Πρωθυπουργού και Υπουργού Οικονομίας και Οικονομι¬ 
κών «Καθορισμός αρμοδιοτήτων των Υφυπουργών Οικο¬ 
νομίας και Οικονομικών» (ΦΕΚ 519/τ. Β'/2004). 

3. Την αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000» (ΦΕΚ 1170/ τ. 
Β72003). 

4. Την αριθμ. 2/7240/0022/14.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων» του άρθρου 17 
(παρ. 6) του Ν. 2860/2000 (ΦΕΚ310/τ. Β72003). 

5. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ), για το έτος 2004. 

6. Την ανάγκη διενέργειας ουσιαστικού ελέγχου στο 
Π.Ε.Π. Κρήτης, σε ενέργειες ΕΚΤ, στο πλαίσιο ελέγχου 
των προγραμμάτων του Γ' Κ.Π.Σ. 

7. Το γεγονός ότι από τις διατάξεις αυτής της απόφα¬ 
σης προκαλείται δαπάνη 1.050 ευρώ, γι α τηναμοιβή των 
ελεγκτών, η οποία βαρύνει τις πιστώσεις του Π/Υ Δημο¬ 
σίων Επενδύσεων (Πρόγραμμα Ενεργειών Τεχνικής Βοή¬ 
θειας - Υποπρόγραμμα Β'), αποφασίζουμε: 

1. Συνιστούμε ελεγκτική ομάδα για τη διενέργεια ου¬ 
σιαστικού ελέγχου σε δράσεις ΕΚΤ του Περιφερειακού 
Επιχειρησιακού Προγράμματος (ΠΕΠ) Κρήτης 2000 - 
2006. 

2. Μέλη της ελεγκτικής ομάδας ορίζονται οι παρακάτω 
υπάλληλοι του ΓΛΚ: 

• Μπούκα Στυλιανή, υπάλληλος της Δ/νσης Προϋπολο¬ 
γισμού. 

• Χειλάκου Βασιλική, υπάλληλος της Δ/νσης Προγραμ¬ 
ματισμού και Ελέγχων. 

• Ψιμάρνης Δημήτριος, υπάλληλος της ΥΔΕ στο Νομό 
Λασιθίου Κρήτης. 

Συντονίστρια της ελεγκτικής ομάδας ορίζεται η Μπού¬ 
κα Στυλιανή. 

3. Ο έλεγχος θα διενεργηθεί κατά το χρονικό διάστημα 
από 27.6.2004 έως και 3.7.2004 σε πράξεις των μέτρων 
6.1 «Ανάπτυξη Κοινωνικών Υπηρεσιών Υποστήριξης για 
την Προώθηση Ίσων Ευκαιριών» και 6.2 «Ανάπτυξη Αν¬ 
θρώπινων Πόρων», του παραπάνω ΠΕΠ. 

4. Ειδικότερα θα ελεγχθούν: 

α) Η Ειδική ΥπηρεσίαΔιαχείρισηςτου Π.Ε.Π. Κρήτηςκαι 

β) οι Τελικοί Δικαιούχοι/Ανάδοχοι: 

• Η Διεύθυνση Σχεδιασμού και Ανάπτυξης της Περιφέ¬ 
ρειας Κρήτης, στο Ηράκλειο Κρήτης, για το υποέργο 20 
του έργου με κωδικό ΟΠΣ 75435. 

• Το ΚΕΚ ΑΝΑΠΤΥΞΗ ΚΡΗΤΗΣ, στο Ηράκλειο Κρήτης, 
ως ανάδοχοςτου παραπάνω υποέργου. 

• Η Δημοτική Επιχείρηση Τουριστικής Ανάπτυξης Δή¬ 
μου Αγίου Νικολάου, στον Άγιο Νικόλαο, για το έργο με 
κωδικό ΟΠΣ 70790 και 

• Η Εταιρεία Πολιτιστικής και Τουριστικής Ανάπτυξης 
Δήμου Γοργολαίνης, στο Ηράκλειο, για το έργο με κωδι¬ 
κό ΟΠΣ 70771. 

• Η Αναπτυξιακή Ελευθερίου Βενιζέλου - Δημοτική Επι¬ 
χείρηση Ανάπτυξης, στα Χανιά, για το έργο με κωδικό 
ΟΠΣ 72630. 

Επίσης, κατά τη διάρκεια του ελέγχου πιθανόν να ελεγ¬ 
χθούν και άλλες πράξεις, που εκτελούν οι παραπάνω ή άλ¬ 


λοι τελικοί δικαιούχοι στο πλαίσιο του ΕΚΤ, που θα επιλε- 
γούν με τη μέθοδο της τυχαίας δειγματοληψίας ή κατά 
την κρίση της ελεγκτικής ομάδας. 

5. Έργο της ελεγκτικής ομάδας είναι ο έλεγχος του συ¬ 
στήματος διαχείρισης και ελέγχου και ειδικότερα: 

α. Η διαπίστωση της ύπαρξης επαρκούς διαδρομής 
ελέγχου σε επίπεδο κεντρικών - περιφερειακών υπηρε¬ 
σιών και τελικών δικαιούχων. 

β. Η διαπίστωση της ορθής διαχείρισης του προγράμ¬ 
ματος σε σχέση με τις ελεγχόμενες πράξεις από τη Δια¬ 
χειριστική Αρχή καθώς και η αποτελεσματική εκτέλεση 
των πράξεων από τους τελικούς δικαιούχους. 

γ. Η πορεία υλοποίησης των πράξεων, σύμφωνα με τις 
εθνικές και κοινοτικές διατάξεις. 

δ. Η πληρότητα και νομιμότητα των δικαιολογητικών και 
λοιπών παραστατικών στοιχείων πληρωμών και 

ε. Η υλοποίηση του φυσικού αντικειμένου των πράξεων, 
οι επιπτώσεις και τα αποτελέσματάτους. 

6. Μετά το πέρας του ελέγχου θα συνταχθεί έκθεση με 
τα αποτελέσματα του ελέγχου, που θα υποβληθεί, εντός 
προθεσμίας τριών (3) μηνών, στη Διεύθυνση Προγραμ¬ 
ματισμού και Ελέγχων του Γ ενικού Λογιστηρίου του Κρά¬ 
τους, για εισήγηση στην Επιτροπή Δημοσιονομικού Ελέγ¬ 
χου (Ε.Δ.ΕΛ.). 

7. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 3 του προοιμίου 
απόφαση, αποζημίωση. 

8. Η παρούσα αποτελεί και έγκριση μετακίνησης της 
ελεγκτικής ομάδας με οποιοδήποτε μέσο μαζικής μετα¬ 
φοράς συμπεριλαμβανομένου και του ταξί. 

9. Η εκτός έδρας αποζημίωση, τα έξοδα μετακίνησης 
και διανυκτέρευσηςτων μελώντης ελεγκτικής ομάδας θα 
καλυφθούν σύμφωνα με την υπό στοιχείο 4 του προοιμί¬ 
ου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2004 

Ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

Αριθ. 1084/051Δ (4) 

Σύσταση ελεγκτικής ομάδας για τη διενέργεια ελέγχου 
στο έργο του Ταμείου Συνοχής «Χ.Υ.Τ.Α. II Δυτικής Ατ¬ 
τικής. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρ. 17του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις» (ΦΕΚ 251 /τ. Α72000), 
όπως τροποποιήθηκε με το άρθρο 23 του Ν. 3148/2003 
(ΦΕΚ 1361/τ. Α/2003) και ισχύει. 

2. Την αριθμ. 1450/Δ10Ε 85/17.3.2004 απόφαση του 
Πρωθυπουργού και Υπουργού Οικονομίας και Οικονομι¬ 
κών «Καθορισμός αρμοδιοτήτων των Υφυπουργών Οικο¬ 
νομίας και Οικονομικών» (ΦΕΚ519/τ. Β717.3.2004). 

3. Την αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με- 

τακίνησης μελών των ελεγκτικών ομάδων» του άρθρου 17 
(παρ. 6) του Ν. 2860/2000 (ΦΕΚ310/τ. Β'/2003). 

4. Την αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000» (ΦΕΚ 1170/ τ. 
Β'/2003). 

5. Το γεγονός ότι από τις διατάξεις της ανωτέρω από¬ 
φασης προκαλείται δαπάνη 1.000 ευρώ, για την αμοιβή 
των ελεγκτών, η οποία βαρύνει τις πιστώσεις του Π/Υ Δη¬ 
μοσίων Επενδύσεων (Πρόγραμμα Ενεργειών Τεχνικής 
Βοήθειας - Υποπρόγραμμα Β'). 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.), για το έτος 2004. 

7. Την ανάγκη διενέργειας ουσιαστικού ελέγχου σε έρ¬ 
γα του Ταμείου Συνοχής 2000 - 2006, αποφασίζουμε: 

1) Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο έργο του Ταμείου Συνοχής 
«Χ.Υ.Τ.Α. II Δυτικής Αττικής». 

2) Μέλη της Ελεγκτικής ομάδας ορίζονται οι εξής: 

• Σοφία Τερεζάκη, υπάλληλος κλάδου ΠΕ Δημοσιονο¬ 
μικών της 51ης Δ/νσης Προγραμματισμού και Ελέγχων 
του Γ.Λ.Κ. 

• Νικόλαος Παλιατσέας, υπάλληλος κλάδου ΠΕ Μηχα¬ 
νικών της 51ης Δ/νσης Προγραμματισμού και Ελέγχων 
του Γ.Λ.Κ. 

• Παναγιώτα Φραγκομίχαλου, υπάλληλος κλάδου ΠΕ 
Δημοσιονομικών της 51ης Δ/νσης Προγραμματισμού και 
Ελέγχων του Γ.Λ.Κ. 

• Σπύρος Δρόσος, υπάλληλος κλάδου ΤΕ Μηχανικών 
της 51ης Δ/νσης Προγραμματισμού και Ελέγχων του 
Γ.Λ.Κ. 

Συντονίστρια της ελεγκτικής ομάδας ορίζεται η Σοφία 
Τερεζάκη. 

3) Ο έλεγχος θα διενεργηθεί στον τελικό δικαιούχο του 
έργου, «Ενιαίος Σύνδεσμος Δήμων και Κοινοτήτων Νομού 
Αττικής (Ε.Σ.Δ.Κ.Ν.Α.)», κατά το χρονικό διάστημα από 
28.6.2004 έως και 2.7.2004. 

4) Έργο της Ελεγκτικής Ομάδας ειδικότερα είναι: 

• Ο έλεγχος του συστήματος διαχείρισης και ελέγχου 
του τελικού δικαιούχου για το συγκεκριμένο έργο. 

• Η διαπίστωση της πορείας υλοποίησης του έργου, 
σύμφωνα με της εθνικές και κοινοτικές διατάξεις. 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• Η επιτόπια εξακρίβωση της υλοποίησης του φυσικού 
αντικειμένου του έργου. 

5) Μετά το πέρας του ελέγχου θα συνταχθεί έκθεση με 
τα αποτελέσματατου ελέγχου, που θα υποβληθεί στην Δι¬ 
εύθυνση Προγραμματισμού και Ελέγχωντου Γενικού Λο¬ 
γιστηρίου του Κράτους, για εισήγηση στην Επιτροπή Δη¬ 
μοσιονομικού Ελέγχου (Ε.Δ.ΕΛ.). 

6) Στα μέλη της ελεγκτικής ομάδας θα καταβληθεί η 
προβλεπόμενη αποζημίωση, από την υπό στοιχείο 4 του 
προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2004 

Ο ΥΦΥΠΟΥΡΓΟΣ 

Π. ΔΟΥΚΑΣ 


Αριθ.Φ. 610/338 (5) 

Προϋποθέσεις, δικαιολογητικά και διαδικασία επιστρο¬ 
φής του ποσού του Ε.Φ.Κ., του πετρελαίου (ϋΙΕδΕΙ.) 
κίνησης που χρησιμοποιείται από τις βιομηχανικές και 
βιοτεχνικές επιχειρήσεις σύμφωνα με τις διατάξεις 
της παραγράφου 3 του άρθρου 78 του Ν. 2960/2001 
(Φ.Ε.Κ. 265/Α'), όπως τροποποιήθηκε και συμπληρώ¬ 
θηκε με την παράγραφο 2 περιπτώσεις β' και γ'του άρ¬ 
θρου 21 του Ν. 3193/2003 (Φ.Ε.Κ. 266/Α720.11.2003). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξειςτου άρθρου 78του Ν. 2960/2001 (Φ.Ε.Κ. 
265 Α'), «Εθνικός Τελωνειακός Κώδικας», όπως τροποποι¬ 
ήθηκε και συμπληρώθηκε με τις διατάξεις της παραγρά¬ 
φου 2, περιπτώσεις β' και γ,'του άρθρου 21 του Ν. 3193/ 
2003 (ΦΕΚ266/Α) «Κανόνες τιμολόγησης, ρυθμίσεις 
Φ.Π.Α., ηλεκτρονικών υπηρεσιών και άλλες διατάξεις», 
σύμφωνα με τις οποίες για το πετρέλαιο εσωτερικής καύ¬ 
σης (ϋΙΕΒΕΙ.) κίνησης του κωδικού Σ.Ο. 27.10.00.66 που 
χρησιμοποιείται από τις βιομηχανικές και βιοτεχνικές επι¬ 
χειρήσεις στους κινητήρες σταθερής θέσης, στα μηχανή¬ 
ματα και μηχανολογικό εξοπλισμό και στα οχήματα που 
σύ μφωνα με τον προορισμό τους χρησιμοποιούνται εκτός 
οδικών αξόνων ή δεν έχουν λάβει άδεια κύριας χρήσης 
στις δημόσιες οδούς, ορίζεται συντελεστής Ε.Φ.Κ. σε 120 
ευρώ το χιλιόλιτρο, η δε προκύπτουσα διαφορά του πο¬ 
σού του Ε.Φ.Κ. που υπολογίζεται με βάση το συντελεστή 
της περίπτωσης στ’ της παραγράφου 1 του άρθρου 73 του 
Ν. 2960/2001 και του συντελεστή των 120 ευρώ ανά χιλιό¬ 
λιτρο, επιστρέφεται στις επιχειρήσεις αυτές με όρους και 
διαδικασία που καθορίζονται με Απόφαση του Υπουργού 
Οικονομίας και Οικονομικών. 

2. Την ανάγκη καθιέρωσης διαδικασίας επιστροφήςτης 
διαφοράς του Ε.Φ.Κ., ελέγχου και παρακολούθησης της 
νόμιμης χρήσης του πετρελαίου κίνησης που χρησιμο¬ 
ποιείται από βιομηχανικές και βιοτεχνικές επιχειρήσεις 
στις χρήσεις που αναφέρονται στην προηγούμενη παρά¬ 
γραφο 1. 

3. Την αριθ. 14650/ΔΙΟΕ85/17.3.2004 (Φ.Ε.Κ. 519Β), 
Κοινή Απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών». 

4. Το άρθρο 22 παραγράφου 3του Ν. 2362/1995 (Φ.Ε.Κ. 
247Α') «ΠερίΔημοσίου Λογιστικού, ελέγχου των δαπανών 
του Κράτους και άλλες διατάξεις». 

5. Ότι από την εφαρμογή της παρούσας απόφασης 
προκαλείται δαπάνη στον κρατικό προϋπολογισμό και 
προς τούτο έχει εγγράφει σχετική πίστωση στον προϋπο¬ 
λογισμό με αριθμό ΚΑΕ 3128, αποφασίζουμε: 

Αποφασίζουμε 

Ορίζουμε τις προϋποθέσεις, τα δικαιολογητικά και την 
διαδικασία επιστροφής της διαφοράς του ποσού του 
Ε.Φ.Κ. που υπολογίζεται με βάση τον εκάστοτε ισχύοντα 
κανονικό συντελεστή του πετρελαίου (ϋΙΕ3ΕΙ_) κίνησης 
και του μειωμένου συντελεστή Ε.Φ.Κ. του πετρελαίου που 
χρησιμοποιείται από βιομηχανικές και βιοτεχνικές επιχει¬ 
ρήσεις στους κινητήρες σταθερής θέσης, στα μηχανήμα¬ 
τα και μηχανολογικό εξοπλισμό και στα οχήματα που σύμ¬ 
φωνα με τον προορισμό τους χρησιμοποιούνται εκτός 
οδικών αξόνων ή δεν έχουν λάβει άδεια κύριας χρήσης 
στις δημόσιες οδούς, ως ακολούθως: 

Άρθρο 1 

Προϋποθέσεις επιστροφής 

Προκειμένου να τύχουν της ως άνω επιστροφής οι δι¬ 
καιούχος βιομηχανικές και βιοτεχνικές επιχειρήσεις, που 
χρησιμοποιούν το εν λόγω πετρέλαιο εσωτερικής καύσης 
(0ΙΕ3ΕΙ.) κίνησης στις προαναφερθείσες χρήσεις, υπο- 
χρεούνται: 

1. Νατηρούντα προβλεπόμενα από τον Κώδικα Βιβλίων 
και Στοιχείων τιμολόγια ή τιμολόγια-δελτία αποστολής, 
του παραλαμβανόμενου πετρελαίου κίνησης, στα οποία 
πρέπει να αναγράφονται υποχρεωτικά: 

• Η επωνυμία της πωλήτριας εταιρείας πετρελαίου. 

• Η αγορασθείσα ποσότητα πετρελαίου (ϋΙΕδΕΕ) κίνη¬ 
σης σε χιλιόλιτρα. 

• Ο τόπος παράδοσης. 

2. Να εγγράφουν στα τηρούμενα, βάσει του Κ.Β.Σ, βι¬ 
βλία, όλες τις ποσότητες πετρελαίου (ϋΙΕδΕΕ) κίνησης 
που αγοράζονται, με καταχώρηση, μηχανογραφημένη ή 
χειρόγραφη, σε διαφορετικές στήλες του πετρελαίου 
(ϋΙΕδΕΙ_) κίνησης που χρησιμοποιείται στην παραγωγή 
όσο και του πετρελαίου κίνησης που χρησιμοποιείται στα 
οχήματα που κινούνται σε οδικούς άξονες. 

3. Να δέχονται και να διευκολύνουν οποιονδήποτε έλεγ¬ 
χο, καθώς και να συμμορφώνονται με τις υποδείξεις της 
αρμόδιας Τελωνειακής Αρχής. 

Άρθρο 2 

Απαιτούμενα Δικαιολογητικά 

1. Για την επιστροφή του Ε.Φ.Κ. του άρθρου 1, οι δικαι¬ 
ούχος βιομηχανικές και βιοτεχνικές επιχειρήσεις, δύνα- 
νται να καταθέτουν, ανά ημερολογιακό εξάμηνο ή έτος 
στην αρμόδια Τελωνειακή Αρχή ελέγχου τα ακόλουθα δι- 
καιολογητικά: 

α) Αίτηση με την οποία ζητείται η επιστροφή του ποσού 
του Ε.Φ.Κ. όπως αυτή ορίζεται από τις διατάξεις της πα¬ 
ραγράφου 2 περιπτώσεις β' και γ' του άρθρου 21 του 
Ν. 3193/2003 στην οποία αναφέρονται επίσης : 

• Τα πλήρη στοιχεία (ονοματεπώνυμο ή επωνυμία, 
Α.Φ.Μ., διεύθυνση, κ.λπ.) της επιχείρησης. 

• Το είδος της επιχειρηματικής δραστηριότητας. 

β) Θεωρημένα από την Τελωνειακή Αρχή φωτοαντίγρα¬ 
φα των τιμολογίων ή τιμολογίων-δελτίων αποστολής, 
αγοράςτου πετρελαίου (ϋΙΕδΕΕ) κίνησης με τις ενδείξεις 
που αναφέρονται στο άρθρο 1 παράγραφος 1 της πα¬ 
ρούσας που αφορούν τις παραληφθείσες ποσότητες από 
τις 16.10.2003. 

γ) Αναλυτικό πίνακα υπολογισμού των προς επιστροφή 
φορολογικών επιβαρύνσεων. 

δ) Βεβαίωση του οικείου επιμελητηρίου για την εγγρα¬ 
φή της επιχείρησης στα μητρώα του. 

ε) Υπεύθυνη Δήλωση του Ν. 1599/1986, στην οποία δη¬ 
λώνεται από το νόμιμο εκπρόσωπο της επιχείρησης: 

- το αντικείμενο αυτής και ότι η επιχείρηση λειτουργεί 
νόμιμα. 

- ότι το πετρέλαιο (ϋΙΕδΕΕ) κίνησης για το οποίο αιτεί- 
ται την επιστροφή ποσού του Ε.Φ.Κ. χρησιμοποιήθηκε 
αποκλειστικά για τις παραγωγικές ανάγκες λειτουργίας 
της ίδιας της επιχείρησης και όχι για χρήση σε οχήματα 
που κινούνται στους οδικούς άξονες. 

2. Οι επιχειρήσεις ανάλογα με την επιλογή του χρόνου 
για την επιστροφή του Ε.Φ.Κ., οφείλουν να καταθέτουντα 


παραπάνω δικαιολογητικά για μεν το πρώτο εξάμηνο μέ¬ 
χρι το τέλος του μηνός Ιουλίου, για δετό δεύτερο εξάμη¬ 
νο ή για το έτος, μέχρι το τέλος Ιανουάριου του επομένου 
έτους. 

3. Τα δικαιολογητικά για το χρονικό διάστημα από 
16.10.2003 μέχρι και 31.12.2003, θα υποβληθούν μαζί με 
την πρώτη αίτηση επιστροφής του Ε.Φ.Κ. κατά τα ειδικό¬ 
τερα αναφερόμενα στην παράγραφο 2 του παρόντος άρ¬ 
θρου. 

4. Κατά την πρώτη εφαρμογή της παρούσης απόφασης 
θα κατατεθεί Υπεύθυνη Δήλωση του Ν. 1599/1986, με την 
οποία θα δηλωθούν οι ποσότητες πετρελαίου που παρε- 
λήφθησαν κατά τα προηγούμενα οικονομικά έτη 2002 και 
2003 για τις χρήσεις που προαναφέρονται και θα προ- 
σκομισθούν φωτοαντίγραφα των σχετικών καταχωρήσε- 
ων στα λογιστικά βιβλία της επιχείρησης. 


Άρθρο 3 
Αρμόδιες Αρχές 

1. Αρμόδια Αρχή για τον έλεγχο των δικαιολογητικών εί¬ 
ναι η Τελωνειακή Αρχή στην χωρική αρμοδιότητα της 
οποίας είναι εγκατεστημένη η δικαιούχος βιομηχανική ή 
βιοτεχνική επιχείρηση. 

2. Αρμόδιες για την έκδοση των αποφάσεων επιστρο¬ 
φής ορίζονται, κατά Τελωνειακή Περιφέρεια, οι παρακά¬ 
τω Τελωνειακός Αρχές: 


Τελωνειακή Περιφέρεια 

Αττικής 

Θεσσαλονίκης 

Πατρών 

Καβάλας 

Βόλου 

Δωδεκανήσου 

Κέρκυρας 

Ηρακλείου 

Λέσβου 

Κυκλάδων 


Τελωνείο 

Ζ' ΤΕΤΣ Πειραιά 

ΣΤ' ΤΕΤΣ Θεσσαλονίκης 

Α' Πατρών 

Καβάλας 

Βόλου 

Ρόδου 

Κέρκυρας 

Ηρακλείου 

Μυτιλήνης 

Σύρου 


Άρθρο 4 

Έλεγχος δικαιολογητικών. 

Υπολογισμός και επιστροφή ποσού του Ε.Φ.Κ. 

1. Η αρμόδια Τελωνειακή Αρχή ελέγχου αφού ελέγξει 
την ακρίβεια των στοιχείων που αναγράφονται στην αί¬ 
τηση και τα συνημμένα σε αυτή δικαιολογητικά, σύμφω¬ 
να με το άρθρο 2 της παρούσας, τα διαβιβάζει στην αρ¬ 
μόδια για την επιστροφή Τελωνειακή Αρχή το συντομό¬ 
τερο δυνατό και όχι πέραν του ενός μηνός από της 
παραλαβής τους, αφού κρατήσει ακριβή φωτοαντίγρα¬ 
φα αυτών. 

Η παραπάνω Τελωνειακή Αρχή ελέγχου προκειμένου να 
προβεί στην οριστική εκκαθάριση των ετήσιων παραλα¬ 
βών πετρελαίου, διενεργεί, μια φορά το χρόνο τακτικό 
έλεγχο των λογιστικών βιβλίων της δικαιούχου βιομηχανι¬ 
κής ή βιοτεχνικής επιχείρησης, σύμφωνα με τα προβλε¬ 
πόμενα στην παράγραφο 2 του άρθρου 1 της παρούσας 
και αφού επαληθεύσει τις εγγραφές με βάση τα στοιχεία 
που έχουν υποβληθεί τα διαβιβάζει στην αρμόδια για την 
επιστροφή των φορολογικών επιβαρύνσεων Τελωνειακή 
Αρχή. 

Η αρμόδια Τελωνειακή Αρχή ελέγχου μπορεί να ενεργεί 
επίσης και έκτακτο έλεγχο σε κάθε περίπτωση, η δε βιο¬ 
μηχανική ή βιοτεχνική επιχείρηση υποχρεούται να επιδει- 

κνύει τα σχετικά βιβλία και στοιχεία που προβλέπονται 
από την παρούσα απόφαση. 

2. Η αρμόδια για την επιστροφή των φορολογικών επι¬ 
βαρύνσεων Τελωνειακή Αρχή αφού ελέγξει τον πίνακα 
υπολογισμού των αιτούμενων φορολογικών επιβαρύνσε¬ 
ων, καθορίζει τις επιστρεπτέες φορολογικές επιβαρύν¬ 
σεις με βάση τους συντελεστές που ισχύουν κατά την 
ημερομηνία αγοράς του πετρελαίου και εκδίδει την από¬ 
φαση επιστροφής. Η παραπάνω απόφαση εκδίδεται το 
ταχύτερο δυνατόν και σε καμία περίπτωση πέραν του δι- 
μήνου από της ημερομηνίας παραλαβής της σχετικής αί¬ 
τησης μετά του συνόλουτωνδικαιολογητικώναπότηνΤε- 
λωνειακή Αρχή ελέγχου. 

Εάν από τους ελέγχους που πραγματοποιούν οι παρα¬ 
πάνω αρμόδιες Τελωνειακές Αρχές διαπιστωθούν παρα¬ 
βάσεις, παρατυπίες ή ελλείψεις στην τήρηση των βιβλίων 
ή στα δικαιολογητικά που προσκομίζει η δικαιούχος επι¬ 
χείρηση, επιβάλλονται οι ποινές που προβλέπονται από 
την φορολογική νομοθεσία όπως ισχύει κάθε φορά, επι- 
φυλασσομένων και των περί λαθρεμπορίας διατάξεων 
του Ν. 2960/2001 «Εθνικός Τελωνειακός Κώδικας». 

Άρθρο 5 

Λοιπές διατάξεις 

Για τον υπολογισμό του προς επιστροφή ποσού του 
Ε.Φ.Κ. για το χρονικό διάστημα από 16.10.2003 μέχρι και 

31.12.2003, εφόσοντα τιμολόγια αγοράς του πετρελαίου 
της περίπτωσης β' της παραγράφου 1 του άρθρου 2 της 
παρούσας δεν έχουν καταχωρηθεί σε ειδικές στήλες στα 
λογιστικά βιβλία της επιχείρησης όπως προβλέπεται από 
την παράγραφο 2 του άρθρου 1 της παρούσας απόφα¬ 
σης, εκτός από τα απαιτούμενα από το ως άνω άρθρο δι- 
καιολογητικά, κατατίθεται Υπεύθυνη Δήλωση του 
Ν. 1599/1986 για τις ποσότητες που χρησιμοποιήθηκαν 
στην παραγωγή με βάση τις αντίστοιχες λογιστικές εγ¬ 
γραφές και προσκομίζονται τα αντίστοιχα τιμολόγια προ- 
κειμένου να θεωρηθούν ακριβή αντίγραφα αυτών. 

Άρθρο 6 

Πάγια προκαταβολή 

1. Η καταβολή του επιστρεπτέου ποσού γίνεται από την 
πάγια προκαταβολή που έχει συσταθείγιατο σκοπό αυτό 
στις Τελωνειακός Αρχές που ορίζονται ως αρμόδιες στο 
άρθρο 3, με την προηγούμενη προσκόμιση φορολογικής 
ενημερότητας απότηνενδιαφερόμενη βιομηχανική ή βιο¬ 
τεχνική επιχείρηση. 

2. Στην περίπτωση που δεν επαρκεί η πάγια προκατα¬ 
βολή και προκειμένου να μην καθυστερούν οι επιστροφές 
στους δικαιούχους, ενισχύεται προσωρινά η υφιστάμενη 
πάγια προκαταβολή, σύμφωνα με τις διατάξεις του 
Ν. 2362/1995, «Περί Δημοσίου Λογιστικού, ελέγχου των 
δαπανών του Κράτους και άλλες διατάξεις». 

Άρθρο 7 

Τελικές διατάξεις 

Η παρούσα απόφαση που αρχίζει να ισχύει από 

16.10.2003, να δημοσιευθεί στην Εφημερίδα της Κυβερ- 
νήσεως. 

Αθήνα, 22 Ιουνίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 


Αριθ. Φ. 609/337 (6) 

Προϋποθέσεις, δικαιολογητικά και διαδικασία επιστρο¬ 
φής του ποσού του Ε.Φ.Κ. του πετρελαίου που χρησι¬ 
μοποιείται από τις ξενοδοχειακές επιχειρήσεις καθώς 
και από τα δημόσια και ιδιωτικά νοσηλευτικά και προ- 
νοιακά ιδρύματα, σύμφωνα μετις διατάξεις της παρα¬ 
γράφου 3 του άρθρου 78 του Ν. 2960/2001 (Φ.Ε.Κ. 
265Ά), όπως τροποποιήθηκε και συμπληρώθηκε μετις 
παραγράφους 2 (β), (γ) και 4 του άρθρου 21 του 
Ν. 3193/2003 (Φ.Ε.Κ. 266Α720.11.2003) 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξειςτου άρθρου 78του Ν. 2960/2001 (Φ.Ε.Κ. 
265Α') «Εθνικός Τελωνειακός Κώδικας», όπως τροποποι¬ 
ήθηκε και συμπληρώθηκε με τις διατάξεις της παραγρά¬ 
φου 2, περιπτώσεις β' και γ', του άρθρου 21 του 
Ν. 3193/2003 (Φ.Ε.Κ. 266Α') «Κανόνεςτιμολόγησης, ρυθ¬ 
μίσεις Φ.Π.Α., ηλεκτρονικών υπηρεσιών και άλλες διατά¬ 
ξεις», σύμφωνα με τις οποίες για το πετρέλαιο εσωτερι¬ 
κής καύσης (ϋΙΕ5ΕΕ) κίνησηςτου κωδικού Σ.0.27100066 
που χρησιμοποιείται από τους παραπάνω δικαιούχους, 
ορίζεται συντελεστής του Ε.Φ.Κ. σε 120 ευρώ το χιλιόλι¬ 
τρο, η δε προκύπτουσα διαφορά του ποσού του Ε.Φ.Κ. 
που υπολογίζεται με βάση το συντελεστή της περίπτωσης 
στ'της παραγράφου 1 του άρθρου 73 του Ν. 2960/2001 
και του συντελεστή των 120 ευρώ το χιλιόλιτρο, επιστρέ- 
φεται με όρους και διαδικασία που καθορίζονται με Από¬ 
φαση του Υπουργού Οικονομίας και Οικονομικών. 

2. Τις διατάξεις της παραγράφου 4 του άρθρου 21 του 
Ν. 3193/2003, σε συνδυασμό με τις διατάξεις της παρα¬ 
γράφου 7του άρθρου 19του Ν. 2753/1999 (Φ.Ε.Κ. 249Α') 
«Απλοποιήσεις και ελαφρύνσεις στη φορολογία εισοδή¬ 
ματος και άλλες διατάξεις», καθώς και τις διατάξεις της 
παραγράφου 15του άρθρου 15του Ν. 2386/1996 (Φ.Ε.Κ. 
43Ά) «Ρυθμίσεις θεμάτων εθνικών κληροδοτημάτων, δη¬ 
μοσίων και ανταλλαξίμων κτημάτων και άλλες διατάξεις», 
με τις οποίες χορηγήθηκε η δυνατότητα, στα δημόσια και 
ιδιωτικά νοσηλευτικά και προνοιακά ιδρύματα καθώς και 
στις ξενοδοχειακές μονάδες στις οποίες λειτουργεί κοι¬ 
νός λέβητας, τόσο για χρήση θέρμανσης όσο και για άλ¬ 
λες χρήσεις, να επιστρέφεται για το 40% της συνολικής 
ποσότητας πετρελαίου εσωτερικής καύσης (ΟΙΕ3ΕΕ.) κί¬ 
νησης που χρησιμοποιείται κατά τη χειμερινή περίοδο, η 
διαφορά μεταξύ του ποσού του Ε.Φ.Κ. του πετρελαίου κί¬ 
νησης και θέρμανσης που ίσχυε κατά το χρόνο παραλα¬ 
βής τους. 

3. Την ανάγκη καθιέρωσης διαδικασίας επιστροφήςτης 
διαφοράς του Ε.Φ.Κ., ελέγχου και παρακολούθησης της 
νόμιμης χρήσης του πετρελαίου κίνησης που χρησιμο¬ 
ποιείται από τις ξενοδοχειακές επιχειρήσεις καθώς και 
από τα δημόσια και ιδιωτικά νοσηλευτικά και προνοιακά 
ιδρύματα, τόσο για θέρμανση όσο και για άλλες χρήσεις. 

4. Την αριθ. 14650/ΔΙΟΕ85/17.3.2004 (Φ.Ε.Κ. 519Β), 
Κοινή Απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών». 

5. Το άρθρο 22 παράγραφος 3του Ν. 2362/1995 (Φ.Ε.Κ. 
247Α') «ΠερίΔημοσίου Λογιστικού, ελέγχου των δαπανών 
του Κράτους και άλλες διατάξεις». 

6. Ότι από την εφαρμογή της παρούσας απόφασης 
προκαλείται δαπάνη στον κρατικό προϋπολογισμό και 

προς τούτο έχει εγγράφει σχετική πίστωση στον προϋπο¬ 
λογισμό με αριθμό ΚΑΕ 3128, αποφασίζουμε: 

Ορίζουμε τις προϋποθέσεις, τα δικαιολογητικά και την 
διαδικασία επιστροφής της διαφοράς του ποσού του 
Ε.Φ.Κ. που υπολογίζεται με βάση τον εκάστοτε ισχύοντα 
κανονικό συντελεστή του πετρελαίου (0ΙΕ3ΕΙ.) κίνησης 
και αυτού του μειωμένου συντελεστή Ε.Φ.Κ του πετρε¬ 
λαίου που χρησιμοποιείται από τις ξενοδοχειακές επιχει¬ 
ρήσεις καθώς και από τα δημόσια και ιδιωτικά νοσηλευτι¬ 
κά και προνοιακά ιδρύματα για θέρμανση και για άλλες 
χρήσεις ως ακολούθως: 

ΚΕΦΑΛΑΙΟ Α' 

ΕΠΙΣΤΡΟΦΗ ΤΗΣ ΔΙΑΦΟΡΑΣ ΤΟΥ ΠΟΣΟΥ ΤΟΥ Ε.Φ.Κ. 
ΜΕ ΒΑΣΗ ΤΟΝ ΕΚΑΣΤΟΤΕ ΙΣΧΥΟΝΤΑ ΚΑΝΟΝΙΚΟ 
ΣΥΝΤΕΛΕΣΤΗ ΤΟΥ ΠΕΤΡΕΛΑΙΟΥ (ϋΙΕ3ΕΕ) ΚΙΝΗΣΗΣ ΚΑΙ 
ΤΟΥ ΜΕΙΩΜΕΝΟΥ ΣΥΝΤΕΛΕΣΤΗ Ε.Φ.Κ. ΤΟΥ 
ΠΕΤΡΕΛΑΙΟΥ ΠΟΥ ΧΡΗΣΙΜΟΠΟΙΕΙΤΑΙ ΑΠΟ 
ΤΙΣ ΞΕΝΟΔΟΧΕΙΑΚΕΣ ΕΠΙΧΕΙΡΗΣΕΙΣ ΚΑΘΩΣ ΚΑΙ 
ΑΠΟ ΤΑ ΔΗΜΟΣΙΑ ΚΑΙ ΙΔΙΩΤΙΚΑ ΝΟΣΗΛΕΥΤΙΚΑ 
ΙΔΡΥΜΑΤΑ ΓΙΑ ΤΙΣ ΑΝΑΓΚΕΣ ΛΕΙΤΟΥΡΓΙΑΣ ΤΟΥΣ 

Άρθρο 1 

Προϋποθέσεις επιστροφής 

Προκειμένου να τύχουν της ως άνω επιστροφής οι δι- 
καιούχες, ξενοδοχειακές επιχειρήσεις καθώς και τα δη¬ 
μόσια και ιδιωτικά νοσηλευτικά και προνοιακά ιδρύματα, 
που χρησιμοποιούν το εν λόγω πετρέλαιο εσωτερικής 
καύσης (ΩΙΕ3ΕΙ) κίνησης για τις ανάγκες λειτουργίας 
τους, υποχρεούνται: 

1. Νατηρούντα προβλεπόμενα από τον Κώδικα Βιβλίων 
και Στοιχείων τιμολόγια ή τιμολόγια-δελτία αποστολής, 
του παραλαμβανόμενου πετρελαίου κίνησης, στα οποία 
πρέπει να αναγράφονται υποχρεωτικά: 

• Η επωνυμία της πωλήτριας εταιρείας πετρελαίου. 

• Η αγορασθείσα ποσότητα πετρελαίου (0ΙΕ3ΕΙ_) κίνη¬ 
σης σε χιλιόλιτρα. 

• Ο τόπος παράδοσης. 

2. Να εγγράφουν στα τηρούμενα, βάσει του Κ.Β.Σ., βι¬ 
βλία όλες τις ποσότητες πετρελαίου (ΩΙΕ3ΕΙ-) κίνησης 
που αγοράζονται, με καταχώρηση, μηχανογραφημένη ή 
χειρόγραφη, σε διαφορετικές στήλες του πετρελαίου 
(ϋΙΕ3ΕΙ-) κίνησης που χρησιμοποιείται για τις ανάγκες 
λειτουργίας της ξενοδοχειακής επιχείρησης ή του δημό¬ 
σιου ή ιδιωτικού νοσηλευτικού ή προνοιακού ιδρύματος, 
όσο και του πετρελαίου κίνησης που χρησιμοποιείται στα 
οχήματα που κινούνται σε οδικούς άξονες. 

3. Να δέχονται και να διευκολύνουν οποιονδήποτε έλεγ¬ 
χο, καθώς και να συμμορφώνονται με τις υποδείξεις της 
αρμόδιας Τελωνειακής Αρχής. 

Άρθρο 2 

Απαιτούμενα Δικαιολογητικά 

1. Για την επιστροφή του Ε.Φ.Κ. του άρθρου 1, οι δικαι- 
ούχες ξενοδοχειακές επιχειρήσεις καθώς και τα δημόσια 
και ιδιωτικά νοσηλευτικά και προνοιακά ιδρύματα υπο- 
χρεούνται να καταθέτουν στην αρμόδια Τελωνειακή Αρχή 
ελέγχου, για μεν το πρώτο ημερολογιακό εξάμηνο μέχρι 
το τέλος του μηνάς Ιουλίου, για δε το δεύτερο εξάμηνο 
μέχρι το τέλος Ιανουάριου του επομένου έτους, τα ακό¬ 
λουθα δικαιολογητικά: 

α) Αίτηση με την οποία ζητείται η επιστροφή του ποσού 
του Ε.Φ.Κ., όπως αυτή ορίζεται από τις διατάξεις της πα¬ 


ραγράφου 2 περιπτώσεις β' και γ' του άρθρου 21 του 
Ν. 3193/2003, στην οποία αναφέρονται επίσης: 

-Τα πλήρη στοιχεία (επωνυμία, Α.Φ.Μ., διεύθυνση, κλπ) 
της ξενοδοχειακής επιχείρησης ή του δημόσιου ή ιδιωτι¬ 
κού νοσηλευτικού ή προνοιακού ιδρύματος. 

- Το είδος της επιχειρηματικής δραστηριότητας ή του 
σκοπού του ιδρύματος. 

β) Θεωρημένα απότηνΤελωνειακή Αρχή φωτοαντίγρα¬ 
φα των τιμολογίων ή τιμολογίων - δελτίων αποστολής, 
αγοράςτουπετρελαίου (ΟΙΕ3ΕΕ) κίνησης μετιςενδείξεις 
που αναφέρονται στο άρθρο 1 παράγραφος 1 της πα¬ 
ρούσας που αφορούντις παραληφθείσες ποσότητες από 
τις 16.10.2003. 

γ) Αναλυτικό πίνακα υπολογισμού των προς επιστροφή 
φορολογικών επιβαρύνσεων. 

δ) Βεβαίωση του οικείου επιμελητηρίου για την εγγρα¬ 
φή της επιχείρησης στα μητρώα του. 

ε) Υπεύθυνη Δήλωση του Ν. 1599/1986, στην οποία δη¬ 
λώνεται από το νόμιμο εκπρόσωπο της επιχείρησης ή του 
ιδρύματος: 

- το αντικείμενο αυτής και ότι η ξενοδοχειακή επιχείρη¬ 
ση ή το ίδρυμα λειτουργεί νόμιμα. 

- ότι το πετρέλαιο (ΟΙΕ3ΕΙ_) κίνησης, για το οποίο αιτεί- 
ται την επιστροφή ποσού του Ε.Φ.Κ., χρησιμοποιήθηκε 
αποκλειστικά για τις παραγωγικές ανάγκες λειτουργίας 
της ίδιας της επιχείρησης ή του ιδρύματος και όχι για χρή¬ 
ση σε οχήματα που κινούνται στους οδικούς άξονες. 

2. Τα δικαιολογητικά για το χρονικό διάστημα από 
16.10.2003 μέχρι και 31.12.2003, θα υποβληθούν μαζί με 
την πρώτη αίτηση επιστροφής του Ε.Φ.Κ. κατά τα ειδικότε¬ 
ρα αναφερόμενα στην παράγραφο 1 του παρόντος άρ¬ 
θρου. 

3. Κατά την πρώτη εφαρμογή της παρούσας απόφα¬ 
σης, θα κατατεθεί Υπεύθυνη Δήλωση του ν. 1599/1986, με 
την οποία θα δηλωθούν οι ποσότητες πετρελαίου που πα- 
ρελήφθησαν κατά τα προηγούμενα οικονομικά έτη 2002 
και 2003, για τις χρήσεις που προαναφέρονται και θα προ- 
σκομισθούν φωτοαντίγραφα των σχετικών καταχωρήσε- 
ων στα λογιστικά βιβλία της επιχείρησης ή του ιδρύματος. 

ΚΕΦΑΛΑΙΟ Β' 

ΕΠΙΣΤΡΟΦΗ ΤΗΣ ΔΙΑΦΟΡΑΣ ΤΟΥ ΠΟΣΟΥ ΤΟΥ Ε.Φ.Κ. 

ΓΙΑ ΤΟ 40% ΤΗΣ ΣΥΝΟΛΙΚΗΣ ΠΟΣΟΤΗΤΑΣ ΤΟΥ 
ΠΕΤΡΕΛΑΙΟΥ (ϋΙΕ3ΕΙ_) ΚΙΝΗΣΗΣ ΜΕ ΜΕΙΩΜΕΝΟ 

ΣΥΝΤΕΛΕΣΤΗ Ε.Φ.Κ. ΠΟΥ ΧΡΗΣΙΜΟΠΟΙΕΙΤΑΙ ΑΠΟ ΤΙΣ 

ΞΕΝΟΔΟΧΕΙΑΚΕΣ ΕΠΙΧΕΙΡΗΣΕΙΣ ΚΑΘΩΣ ΚΑΙ ΑΠΟ ΤΑ 
ΔΗΜΟΣΙΑ ΚΑΙ ΙΔΙΩΤΙΚΑ ΝΟΣΗΛΕΥΤΙΚΑ ΚΑΙ ΠΡΟΝΟΙΑΚΑ 

ΙΔΡΥΜΑΤΑ ΜΕ ΚΟΙΝΟ ΛΕΒΗΤΑ ΚΑΙ ΤΟΥ ΠΕΤΡΕΛΑΙΟΥ 
ΘΕΡΜΑΝΣΗΣ ΚΑΤΑ ΤΗ ΔΙΑΡΚΕΙΑ 
ΤΗΣ ΧΕΙΜΕΡΙΝΗΣ ΠΕΡΙΟΔΟΥ 
Άρθρο 3 

Προϋποθέσεις επιστροφής - Απαιτούμενα δικαιολογητικά 

Προκειμένου να τύχουν της επιστροφής της διαφοράς 
του ποσού του Ε.Φ.Κ. που προβλέπεται από τις διατάξεις 
τηςπαραγράφου4του άρθρου 21 του Ν. 3193/2003, οιδι- 
καιούχες, ξενοδοχειακές επιχειρήσεις καθώς και τα δη¬ 
μόσια και ιδιωτικά νοσηλευτικά και προνοιακά ιδρύματα 
με κοινό λέβητα, που χρησιμοποιούν το εν λόγω πετρέ¬ 
λαιο εσωτερικής καύσης (ΟΙΕ3ΕΙ_) κίνησης στις προανα- 
φερθείσες χρήσεις, υποχρεούνται να τηρούν και να προ¬ 
σκομίζουν, κατ' αναλογία, τα προβλεπόμενα στα άρθρα 1 
και 2 της παρούσας. 

Ειδικότερα, οι ενδιαφερόμενοι υποχρεούνται να κατα¬ 
θέτουν μέχρι το τέλος Ιουλίου την προβλεπόμενη αίτηση 
της περίπτωσης α'της παραγράφου 1 του άρθρου 2 της 
παρούσας, για τις ποσότητες πετρελαίου (0ΙΕ3ΕΕ) κίνη¬ 
σης που παρέλαβαν κατά τη διάρκεια της χειμερινής πε¬ 
ριόδου, όπως αυτή προβλέπεται από τις κείμενες διατά¬ 
ξεις, στην οποία πρέπει να περιλαμβάνονται επίσης τα 
πρόσθετα στοιχεία: 

- η δυναμικότητα σε κλίνες 

- η θερμαινόμενη επιφάνεια σε τετραγωνικά μέτρα, 
ενώ στην Υπεύθυνη Δήλωση του Ν. 1599/1986 δηλώνε¬ 
ται επιπλέον ότι, κατά τη διάρκεια της χειμερινής περιό¬ 
δου, όπου ίσχυσαν οι διαφοροποιημένοι συντελεστές πε¬ 
τρελαίου κίνησης και θέρμανσης, χρησιμοποιήθηκε απο¬ 
κλειστικά και μόνο πετρέλαιο κίνησης. 

ΚΕΦΑΛΑΙΟ Γ 
ΓΕΝΙΚΕΣ ΔΙΑΤΑΞΕΙΣ 


Άρθρο 4 
Αρμόδιες Αρχές 

1. Αρμόδια Αρχή για τον έλεγχο των δικαιολογητικών εί¬ 
ναι η Τελωνειακή Αρχή στην χωρική αρμοδιότητα της 
οποίας είναι εγκατεστημένη η δικαιούχος ξενοδοχειακή 
επιχείρηση ή το δημόσιο ή ιδιωτικό νοσηλευτικό ή προ- 
νοιακό ίδρυμα. 

2. Αρμόδιες για την έκδοση των αποφάσεων επιστρο¬ 
φής ορίζονται, κατά Τελωνειακή Περιφέρεια, οι παρακά¬ 
τω Τελωνειακός Αρχές: 


Τελωνείο 
Ζ' ΤΕΤΣ Πειραιά 
ΣΤ' ΤΕΤΣ Θεσσαλονίκης 
Α' Πατρών 
Καβάλας 
Βόλου 
Ρόδου 
Κέρκυρας 
Ηρακλείου 
Μυτιλήνης 
Σύρου 

Άρθρο 5 

Έλεγχος δικαιολογητικών. Υπολογισμός και επιστροφή 
ποσού του Ε.Φ.Κ. 


Τελωνειακή Περιφέρεια 

Αττικής 

Θεσσαλονίκης 

Πατρών 

Καβάλας 

Βόλου 

Δωδεκανήσου 

Κέρκυρας 

Ηρακλείου 

Λέσβου 

Κυκλάδων 


1. Η αρμόδια Τελωνειακή Αρχή ελέγχου, αφού ελέγξει 
την ακρίβεια των στοιχείων που αναγράφονται στην αίτη¬ 
ση και τα συνημμένα σε αυτή δικαιολογητικά, σύμφωνα 
με το άρθρο 3 της παρούσας, τα διαβιβάζει στην αρμόδια 
για την επιστροφή Τελωνειακή Αρχή το συντομότερο δυ¬ 
νατό και όχι πέραν του ενός μηνάς από της παραλαβής 
τους, αφού κρατήσει ακριβή φωτοαντίγραφα αυτών. 

Η παραπάνω Τελωνειακή Αρχή ελέγχου, προκειμένου να 
προβεί στην οριστική εκκαθάριση των ετήσιων παραλαβών 
πετρελαίου, διενεργεί μια φορά το χρόνο, τακτικό έλεγχο 
των λογιστικών βιβλίων της δικαιούχου ξενοδοχειακής επι¬ 
χείρησης ή του δημόσιου ή ιδιωτικού νοσηλευτικού ή προ- 
νοιακού ιδρύματος, σύμφωνα με τα προβλεπόμενα στην 
παράγραφο 2 του άρθρου 1 της παρούσας και αφού επα- 
ληθεύσει τις εγγραφές με βάση τα στοιχεία που της έχουν 
υποβληθεί τα διαβιβάζει στην αρμόδια για την επιστροφή 
των φορολογικών επιβαρύνσεων Τελωνειακή Αρχή. 

Η αρμόδια Τελωνειακή Αρχή ελέγχου μπορεί να ενεργεί 
επίσης και έκτακτο έλεγχο σε κάθε περίπτωση, η δε ξενο¬ 
δοχειακή επιχείρηση ή το δημόσιο ή ιδιωτικό νοσηλευτικό 


ή προνοιακό ίδρυμα, υποχρεούται να επιδεικνύει τα σχε¬ 
τικά βιβλία και στοιχεία που προβλέπονται από την πα¬ 
ρούσα απόφαση. 

2. Η αρμόδια για την επιστροφή των φορολογικών επιβα¬ 
ρύνσεων Τελωνειακή Αρχή, αφού ελέγξει τον πίνακα υπο¬ 
λογισμού των αιτούμενων φορολογικών επιβαρύνσεων, κα¬ 
θορίζει τις επιστρεπτέες φορολογικές επιβαρύνσεις με βά¬ 
ση τους συντελεστές που ισχύουν κατά την ημερομηνία 
αγοράς του πετρελαίου και εκδίδει την απόφαση επιστρο¬ 
φής. Η παραπάνω απόφαση εκδίδεται το ταχύτερο δυνατόν 
και σε καμία περίπτωση πέραν του διμήνου από της ημερο¬ 
μηνίας παραλαβής της σχετικής αίτησης μετά του συνόλου 
των δικαιολογητικών από την Τελωνειακή Αρχή ελέγχου. 

Εάν από τους ελέγχους που πραγματοποιούν οι παρα¬ 
πάνω αρμόδιες Τελωνειακός Αρχές διαπιστωθούν παρα¬ 
βάσεις, παρατυπίες ή ελλείψεις στην τήρηση των βιβλίων 
ή στα δικαιολογητικά που προσκομίζει η δικαιούχος επι¬ 
χείρηση, επιβάλλονται οι ποινές που προβλέπονται από 
την φορολογική νομοθεσία όπως ισχύει κάθε φορά, επι- 
φυλασσομένων και των περί λαθρεμπορίας διατάξεων 
του Ν. 2960/2001 «Εθνικός Τελωνειακός Κώδικας». 

Άρθρο 6 

Λοιπές διατάξεις 

Για τον υπολογισμό του προς επιστροφή ποσού του 
Ε.Φ.Κ. για το χρονικό διάστημα από 16.10.2003 μέχρι και 
31.12.2003 εφόσον τα τιμολόγια αγοράς του πετρελαίου 
της περίπτωσης β' της παραγράφου 1 του άρθρου 2 της 
παρούσας δεν έχουν καταχωρηθεί σε ειδικές στήλες στα 
λογιστικά βιβλία της επιχείρησης ή του ιδρύματος, όπως 
προβλέπεται από την παράγραφο 2 του άρθρου 1 της πα¬ 
ρούσας απόφασης, εκτός από τα απαιτούμενα από το ως 
άνω άρθρο δικαιολογητικά, κατατίθεται Υπεύθυνη Δήλωση 
του Ν. 1599/1986γιατιςποσότητεςπουχρησιμοποιήθηκαν 
αποκλειστικά για την παραγωγική λειτουργία της επιχείρη¬ 
σης ή του ιδρύματος, με βάση τις αντίστοιχες λογιστικές 
εγγραφές και προσκομίζονται τα αντίστοιχα τιμολόγια 
προκειμένου να θεωρηθούν ακριβή αντίγραφα αυτών. 

Άρθρο 7 

Πάγια προκαταβολή 

1. Η καταβολή του επιστρεπτέου ποσού γίνεται από την 
πάγια προκαταβολή που έχει συσταθεί για το σκοπό αυτό 
στις Τελωνειακός Αρχές που ορίζονται ως αρμόδιες στο άρ¬ 
θρο 4, με την προηγούμενη προσκόμιση φορολογικής ενη¬ 
μερότητας από την ενδιαφερόμενη ξενοδοχειακή επιχείρη¬ 
ση ή το δημόσιο ή ιδιωτικό νοσηλευτικό ή προνοιακό ίδρυμα. 

2. Στην περίπτωση που δεν επαρκεί η πάγια προκατα¬ 
βολή και προκειμένου να μην καθυστερούν οι επιστροφές 
στους δικαιούχους, ενισχύεται προσωρινά η υφιστάμενη 
πάγια προκαταβολή, σύμφωνα με τις διατάξεις του 
Ν. 2362/1995, «Περί Δημοσίου Λογιστικού, ελέγχου των 
δαπανών του Κράτους και άλλες διατάξεις». 

Άρθρο 8 

Τελικές διατάξεις 

Από την έναρξη εφαρμογής της παρούσας απόφασης 
καταργούνται οι αριθμ. Φ.569/391/17.8.1998 και Φ.251/ 
156/14.3.2000 Αποφάσεις του Υπουργού Οικονομικών. 

Η παρούσα απόφαση που αρχίζει να ισχύει από 
16.10.2003, να δημοσιευθεί στην Εφημερίδα της Κυβερ- 
νήσεως. 

Αθήνα, 22 Ιουνίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




